Document ID: 32015D0556

NÕUKOGU OTSUS (ÜVJP) 2015/556,
7. aprill 2015,
millega muudetakse nõukogu otsust 2010/413/ÜVJP, mis käsitleb Iraani vastu suunatud piiravaid meetmeid
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 29,
võttes arvesse nõukogu 26. juuli 2010. aasta otsust 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP, (1) eriti selle artiklit 23,
ning arvestades järgmist:
(1)
Nõukogu võttis 26. juulil 2010 vastu otsuse 2010/413/ÜVJP.
(2)
Euroopa Liidu Üldkohus tühistas oma 22. jaanuari 2015. aasta otsusega liidetud kohtuasjades T-420/11 ja T-56/12 nõukogu otsused 2011/299/ÜVJP (2) ja 2011/783/ÜVJP (3) selles osas, mis puudutab järgmiste üksuste kandmist otsuse 2010/413/ÜVJP II lisas esitatud loendisse isikutest ja üksustest, kelle suhtes kohaldatakse piiravaid meetmeid: Ocean Capital Administration GmbH, First Ocean Administration GmbH, First Ocean GmbH & Co. KG, Second Ocean Administration GmbH, Second Ocean GmbH & Co. KG, Third Ocean Administration GmbH, Third Ocean GmbH & Co. KG, Fourth Ocean Administration GmbH, Fourth Ocean GmbH & Co. KG, Fifth Ocean Administration GmbH, Fifth Ocean GmbH & Co. KG, Sixth Ocean Administration GmbH, Sixth Ocean GmbH & Co. KG, Seventh Ocean Administration GmbH, Seventh Ocean GmbH & Co. KG, Eighth Ocean Administration GmbH, Eighth Ocean GmbH & Co. KG, Ninth Ocean Administration GmbH, Ninth Ocean GmbH & Co. KG, Tenth Ocean Administration GmbH, Tenth Ocean GmbH & Co. KG, Eleventh Ocean Administration GmbH, Eleventh Ocean GmbH & Co. KG, Twelfth Ocean Administration GmbH, Twelfth Ocean GmbH & Co. KG, Thirteenth Ocean Administration GmbH, Fourteenth Ocean Administration GmbH, Fifteenth Ocean Administration GmbH, Sixteenth Ocean Administration GmbH, Kerman Shipping Co. Ltd, Woking Shipping Investments Ltd, Shere Shipping Co. Ltd, Tongham Shipping Co. Ltd, Uppercourt Shipping Co. Ltd, Vobster Shipping Co. Ltd, Lancelin Shipping Co. Ltd., IRISL Maritime Training Institute, Kheibar Co. ja Kish Shipping Line Manning Co.
(3)
Uue põhjenduse alusel tuleks 32 kõnealustest üksustest kanda uuesti loendisse isikutest ja üksustest, kelle suhtes kohaldatakse piiravaid meetmeid.
(4)
Euroopa Liidu Üldkohus tühistas oma 22. jaanuari 2015. aasta otsusega kohtuasjas T-176/12 nõukogu otsuse 2012/35/ÜVJP (4) kanda Bank Tejarat otsuse 2010/413/ÜVJP II lisas esitatud loendisse isikutest ja üksustest, kelle suhtes kohaldatakse piiravaid meetmeid.
(5)
Bank Tejarat tuleks uue põhjenduse alusel uuesti kanda loendisse isikutest ja üksustest, kelle suhtes kohaldatakse piiravaid meetmeid.
(6)
Otsust 2010/413/ÜVJP tuleks vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsuse 2010/413/ÜVJP II lisa muudetakse vastavalt käesoleva otsuse lisale.
Artikkel 2
Käesolev otsus jõustub selle Euroopa Liidu Teatajas avaldamise päeval.
Brüssel, 7. aprill 2015

Labels: 18
5
11